Papa Francisc, apel pentru pace în Israel: Prea mulţi morţi nevinovaţi, chiar şi copii. Este inacceptabil.
Din balconul din Piaţa Sf. Petru, Papa Francisc a lansat tradiţionalul mesaj duminical. Suveranul Pontif i-a salutat pe credincioşi şi apoi a vorbit despre conflictul care a inflamat Orientul Mijlociu în ultimele şapte zile, notează Rai News.
Peste 150 de persoane, printre care şi zeci de copii, au căzut victime atacurilor dintre Fâşia Gaza şi Israel,"Urmăresc cu mare îngrijorare ceea ce se întâmplă în Ţara Sfântă în aceste zile. Ciocnirile armate violente dintre Fâşia Gaza şi Israel s-au intensificat şi riscă să escaladeze într-o spirală de moarte şi distrugere. Prea mulţi morţi nevinovaţi, chiar şi copii, acest lucru fiind teribil şi inacceptabil. Moartea lor este un semn că nu vrem să construim viitorul, ci vrem să-l distrugem", a spus Papa Francisc.Conflictul dintre israelieni şi palestinieni "este o rană gravă în fraternitatea dintre cetăţeni.""Unde va duce ura şi răzbunarea? Ne gândim cu adevărat la construirea păcii prin distrugerea celuilalt? Dumnezeu a creat fiinţe umane egale, apoi, în numele lui Dumnezeu, fac apel la calm şi le cer celor care au responsabilitatea pentru aceasta să oprească ciocnirea armelor şi să parcurgă cărările păcii, tot cu ajutorul unităţii internaţionale," a adăgat Papa.".